pythainlp/thailaw-v1.0 huggingface dataset:
คําสั่งกรมบังคับคดี

ที่ 66/ 2546

เรื่อง การรับหนังสือ หมาย หรือเอกสารอื่นใด

------------------------

          ด้วยการส่งหนังสือ หมาย หรือเอกสารอื่นใดของศาลล้มละลายกลางให้แก่เจ้าพนักงาน พิทักษ์ทรัพย์ เจ้าพนักงานบังคับคดี หรือบุคคลใด ซึ่งอยู่ที่อาคารกรมบังคับคดี แขวงบางขุนนนท์ เขตบางกอกน้อย กรุงเทพมหานคร นั้น มีข้อขัดข้อง เพื่อให้การดังกล่าวดําเนินไปด้วยความเรียบร้อย จึงมีคําสั่งดังต่อไปนี้


ข้อ ๑ ให้สํานักฟื้นฟูกิจการของลูกหนี้จัดเจ้าหน้าที่ที่มีหน้าที่รับส่งหนังสือ ทําหน้าที่รับ หนังสือ หมาย หรือเอกสารอื่นใดจากศาลล้มละลายกลาง ทั้งให้จัดทําสารบบการรับแยกไว้ต่างหาก


ข้อ ๒ ในแต่ละวันที่เจ้าหน้าที่ได้รับหนังสือ หมาย หรือเอกสารตามข้อ 1 แล้วให้เจ้าหน้าที่ ดังกล่าวรวบรวมหนังสือ หมาย หรือเอกสาร ส่งต่อฝ่ายสารบรรณ สํานักงานเลขานุการกรม เพื่อจัดส่งให้แก่ ผู้รับโดยให้ทําหลักฐานการส่งเก็บไว้เป็นหลักฐานด้วย ทั้งนี้ให้จัดส่งให้แก่ฝ่ายสารบรรณก่อนเวลา 12.00 นาฬิกา ของแต่ละวันทําการ


ข้อ ๓ ให้หัวหน้าฝ่ายบริหารงานทั่วไป และผู้อํานวยการสํานักฟื้นฟูกิจการของลูกหนี้ ควบคุม ดูแลให้การเป็นไปตามคําสั่งโดยเคร่งครัดต่อไป


ผู้มีอํานาจลงนาม -                                                                                                          สั่ง ณ วันที่ 20 กุมภาพันธ์ พ.ศ. 2546

 

                                                                                                         (นายไกรสร บารมีอวยชัย)

                                                                                                            อธิบดีกรมบังคับคดี
คําสั่งนายทะเบียน

ที่ 21/2549

เรื่อง ให้ใช้แบบและข้อความกรมธรรม์ประกันภัย เอกสารประกอบ เอกสารแนบท้ายกรมธรรม์

ประกันภัย และอัตราเบี้ยประกันภัยสําหรับกรมธรรม์ประกันภัยผู้โดยสารเรือสําหรับโดยสาร

----------------------------------------------

          เพื่อให้แบบและข้อความกรมธรรม์ประกันภัย เอกสารประกอบ เอกสารแนบท้ายกรมธรรม์ประกันภัย และอัตราเบี้ยประกันภัยสําหรับกรมธรรม์ประกันภัยผู้โดยสารเรือสําหรับโดยสาร สอดคล้องกับการกําหนดให้เจ้าของเรือหรือผู้ประกอบการเดินเรือสําหรับโดยสารต้องจัดให้มีการประกันภัยคุ้มครองผู้โดยสารตามกฎกระทรวง ฉบับที่ 73 (พ.ศ. 2549) ออกตามความในพระราชบัญญัติการเดินเรือในน่านน้ําไทย พ.ศ. 2456

          อาศัยอํานาจตามความในมาตรา 29 วรรคสอง และมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ ให้ยกเลิก

          (1) แบบและข้อความกรมธรรม์ประกันภัย เอกสารประกอบ เอกสารแนบท้ายกรมธรรม์ประกันภัยสําหรับผู้โดยสารเรือโดยสารรับจ้าง ที่บริษัทได้รับความเห็นชอบอยู่ก่อนวันที่คําสั่งนี้มีผลบังคับ

          (2) อัตราเบี้ยประกันภัยสําหรับกรมธรรม์ประกันภัยสําหรับผู้โดยสารเรือโดยสารรับจ้างที่บริษัทได้รับความเห็นชอบอยู่ก่อนวันที่คําสั่งนี้มีผลบังคับ


ข้อ ๒ ให้ใช้แบบและข้อความกรมธรรม์ประกันภัย เอกสารประกอบ เอกสารแนบท้ายกรมธรรม์ประกันภัยผู้โดยสารเรือสําหรับโดยสาร ที่แนบท้ายคําสั่งนี้แทนแบบและข้อความกรมธรรม์ประกันภัย เอกสารประกอบ เอกสารแนบท้ายกรมธรรม์ประกันภัยที่ถูกยกเลิกตามข้อ 1 (1)


ข้อ ๓ ให้ใช้อัตราเบี้ยประกันภัยสําหรับกรมธรรม์ประกันภัยผู้โดยสารเรือสําหรับโดยสารที่แนบท้ายคําสั่งนี้แทนอัตราเบี้ยประกันภัยที่ถูกยกเลิกตามข้อ 1 (2)


ข้อ ๔ คําสั่งนี้ให้ใช้บังคับกับกรมธรรม์ประกันภัย เอกสารประกอบและเอกสารแนบท้ายกรมธรรม์ประกันภัยผู้โดยสารเรือสําหรับโดยสาร ที่เริ่มต้นให้ความคุ้มครองตั้งแต่วันที่ 30 ธันวาคม 2549 เป็นต้นไป


ผู้มีอํานาจลงนาม - สั่ง ณ วันที่ 19 ธันวาคม พ.ศ. 2549

จันทรา บูรณฤกษ์

อธิบดีกรมการประกันภัย

นายทะเบียน
คําสั่งนายทะเบียน

ที่ 5/2549

เรื่อง ยกเลิกการกําหนดแบบและข้อความ เอกสารแนบท้าย และอัตราเบี้ยประกันภัย

สําหรับกรมธรรม์ประกันภัยอุบัติเหตุเอื้ออาทร

------------------------------------------------------

          ด้วยนายทะเบียนได้ให้ความเห็นชอบแบบและข้อความกรมธรรม์ประกันภัยอุบัติเหตุเอื้ออาทร พร้อมอัตราเบี้ยประกันภัยที่ปรับปรุงใหม่สําหรับบริษัทผู้ร่วมรับประกันภัยในโครงการประกันภัยอุบัติเหตุเอื้ออาทรแล้วเมื่อวันที่ 17 มีนาคม 2548

          อาศัยอํานาจตามความในมาตรา 29 วรรคสอง มาตรา 30 แห่งพระราชบัญญัติประกันวินาศภัย พ.ศ. 2535 และ มาตรา 29 วรรคสอง มาตรา 30 แห่งพระราชบัญญัติประกันชีวิต พ.ศ. 2535 นายทะเบียนจึงมีคําสั่งให้ยกเลิกคําสั่งนายทะเบียนดังต่อไปนี้

          (1) คําสั่งนายทะเบียนที่ 66/2546 เรื่อง กําหนดแบบและข้อความและอัตราเบี้ยประกันภัย สําหรับกรมธรรม์ประกันภัยอุบัติเหตุเอื้ออาทร ลงวันที่ 28 สิงหาคม 2546

          (2) คําสั่งนายทะเบียนที่ 5/2547 เรื่อง ให้แก้ไขเพิ่มเติม กรมธรรม์ประกันภัยอุบัติเหตุเอื้ออาทร ลงวันที่ 24 พฤษภาคม 2547

          (3) คําสั่งนายทะเบียนที่ 3/2548 เรื่อง ให้ใช้แบบและข้อความเอกสารแนบท้ายกรมธรรม์ประกันภัยอุบัติเหตุเอื้ออาทรที่ได้รับการแก้ไขปรับปรุงแทนแบบและข้อความที่ถูกยกเลิก ลงวันที่ 18 กุมภาพันธ์ 2548


ผู้มีอํานาจลงนาม - สั่ง ณ วันที่ 26 เมษายน พ.ศ. 2549

พจนีย์  ธนวรานิช

อธิบดีกรมการประกันภัย

นายทะเบียน
คําสั่งนายทะเบียน

ที่ 12/2549

เรื่อง แก้ไขอัตราเบี้ยประกันภัยอุบัติเหตุส่วนบุคคล

-------------------------------------------

          เพื่อให้อัตราเบี้ยประกันภัยอุบัติเหตุส่วนบุคคล ในส่วนของความคุ้มครองการเสียชีวิต การสูญเสียอวัยวะ และทุพพลภาพถาวร มีความละเอียด ชัดเจนและจําแนกตามความคุ้มครองได้ อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งให้แก้ไขอัตราเบี้ยประกันภัยอุบัติเหตุส่วนบุคคลที่นายทะเบียนได้ให้ความเห็นชอบไว้แล้ว เฉพาะในส่วนของความคุ้มครองการเสียชีวิต การสูญเสียอวัยวะ และทุพพลภาพถาวร จากเดิมซึ่งใช้อัตราเบี้ยประกันภัยอัตราเดียว เป็นให้จําแนกอัตราเบี้ยประกันภัยตามความคุ้มครองดังนี้

 



|  |
| --- |
| อัตราเบี้ยประกันภัยพื้นฐาน (รวมการถูกฆ่าหรือถูกทําร้ายร่างกาย) : ชั้น 1 |
| ความคุ้มครอง | อัตราเบี้ยประกันภัยอุบัติเหตุส่วนบุคคล (ต่อปี) |
| อบ.1 | อบ.2 |
| ขั้นต่ํา | ขั้นสูง | ขั้นต่ํา | ขั้นสูง |
| 1. การเสียชีวิต | 0.07 % | 0.17 % | 0.07 % | 0.17 % |
| 2. การสูญเสียอวัยวะ | 0.01 % | 0.03 % | 0.04 % | 0.09 % |
| 3. ทุพพลภาพถาวร | 0.02 % | 0.05 % | 0.04 % | 0.09 % |

 

          สําหรับอัตราเบี้ยประกันภัยอุบัติเหตุส่วนบุคคล ในความคุ้มครองส่วนอื่น ๆ ให้เป็นไปตามที่ นายทะเบียนได้ให้ความเห็นชอบไว้แล้ว


ผู้มีอํานาจลงนาม - สั่ง ณ วันที่ 2 สิงหาคม พ.ศ. 2549

บุษรา  อึ๊งภากรณ์

รองอธิบดี รักษาราชการแทน

อธิบดีกรมการประกันภัย

นายทะเบียน
คําสั่งนายทะเบียน

ที่ 15/2549

เรื่อง ให้ยื่นรายงานข้อมูลการประกันภัยเบ็ดเตล็ด

-----------------------------------------

          อาศัยอํานาจตามความในมาตรา 49 วรรคหนึ่ง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งให้ยื่นรายงานข้อมูลการประกันภัยเบ็ดเตล็ด ดังต่อไปนี้


ข้อ ๑ ให้ยกเลิก

          1.1 คําสั่งนายทะเบียนที่ 68/2543 เรื่อง ให้ยื่นรายงานข้อมูลการประกันภัยเบ็ดเตล็ด ลงวันที่ 25 ธันวาคม 2543

          1.2 คําสั่งนายทะเบียนที่ 4/2546 เรื่อง ให้ยื่นรายงานข้อมูลการประกันภัยเบ็ดเตล็ด ลงวันที่ 17 มกราคม 2546


ข้อ ๒ ให้บริษัทยื่นรายงานข้อมูลการประกันภัยเบ็ดเตล็ดต่อนายทะเบียน รวม 19 ประเภท ดังต่อไปนี้

          (1) การประกันภัยความเสี่ยงภัยทรัพย์สิน

          (2) การประกันภัยความรับผิดต่อบุคคลภายนอก

          (3) การประกันภัยเครื่องอุปกรณ์อิเล็กทรอนิกส์

          (4) การประกันภัยสําหรับผู้โดยสารเรือโดยสารรับจ้าง

          (5) การประกันภัยธุรกิจหยุดชะงัก

          (6) การประกันภัยผู้เล่นกอล์ฟ

          (7) การประกันภัยสําหรับเงิน

          (8) การประกันภัยโจรกรรม

          (9) การประกันภัยการปฏิบัติงานตามสัญญา (CWI)

          (ก) หมวดการประกันภัยงานก่อสร้าง (CAR)

          (ข) หมวดการประกันภัยการติดตั้งเครื่องจักร (EAR)

          (10) การประกันภัยความซื่อสัตย์ของลูกจ้าง

          (11) การประกันภัยป้ายโฆษณา

          (12) การประกันภัยความเสี่ยงภัยทุกชนิด

          (13) การประกันภัยความรับผิดอันเกิดจากผลิตภัณฑ์

          (14) การประกันภัยความรับผิดอันเกิดจากวิชาชีพ

          (15) การประกันภัยเครื่องจักร

          (16) การประกันภัยหม้อกําเนิดไอน้ําและถังอัดความดัน

          (17) การประกันภัยอุบัติเหตุเดินทางสําหรับบุคคลและกลุ่มทั่วไป

          (18) การประกันภัยอุบัติเหตุเดินทางสําหรับธุรกิจนําเที่ยวและมัคคุเทศก์

          (19) การประกันภัยเบ็ดเตล็ดอื่น ๆ ที่มิได้ระบุไว้ใน (1) - (18)


ข้อ ๓ การยื่นรายงานข้อมูลการประกันภัยเบ็ดเตล็ด ตามข้อ 2 ให้บริษัทยื่นรายงานข้อมูลเป็นรายกรมธรรม์ประกันภัยตามปีรับประกันภัย (Underwriting Year) ต่อนายทะเบียนเป็นประจําทุกเดือน ภายในสิ้นเดือนถัดไป


ข้อ ๔ การยื่นรายงานข้อมูลตามข้อ 3 ให้บริษัทยื่นโดยทําการบันทึกรายงานลงในแฟ้มบันทึกข้อมูล (Computer media) ให้มีรายละเอียดของรายงานข้อมูลตามโครงสร้างแฟ้มข้อมูลการประกันภัยเบ็ดเตล็ดท้ายคําสั่งนี้

          คําสั่งนี้ให้ใช้บังคับสําหรับการประกันภัยที่มีระยะเวลาประกันภัย เริ่มต้นตั้งแต่วันที่ 1 มกราคม พ.ศ. 2550 เป็นต้นไป


ผู้มีอํานาจลงนาม - สั่ง ณ วันที่ 25 กันยายน พ.ศ. 2549

พจนีย์  ธนวรานิช

อธิบดีกรมการประกันภัย

นายทะเบียน
คําสั่งนายทะเบียน

ที่ 6/2549

เรื่อง ให้บริษัทรายงานเกี่ยวกับหนังสือรับรองที่ใช้กับ

เอกสารแนบท้ายการประกันตัวผู้ขับขี่ (ร.ย.03)

-----------------------------------------------

          เพื่อให้ผู้ที่เกี่ยวข้องสามารถตรวจสอบหนังสือรับรองที่ใช้กับเอกสารแนบท้ายการประกันตัวผู้ขับขี่ (ร.ย.03) ใน Website ของกรมการประกันภัยได้ อาศัยอํานาจตามความในมาตรา 49 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้


ข้อ ๑ ให้บริษัทรายงานการออกหนังสือรับรองที่ใช้กับเอกสารแนบท้ายการประกันตัวผู้ขับขี่ (ร.ย.03) ภายใน 24 ชั่วโมง นับแต่เวลาที่บริษัทได้ออกหนังสือรับรอง เว้นแต่หนังสือรับรองที่ออกก่อนวันที่ 19 พฤษภาคม 2549 บริษัทต้องรายงานให้แล้วเสร็จภายในวันที่ 31 พฤษภาคม 2549

          การรายงานให้กระทําโดยการกรอกข้อมูลผ่านทาง Website ของกรมการประกันภัยที่ www.doi.go.th โดยเลือกหัวข้อ “ร.ย. 03 การประกันตัวผู้ขับขี่” หรือหมวดงานบริการข้อมูลทางอินเตอร์เน็ตหัวข้อบริษัทประกันภัย โดยให้บริษัทเริ่มรายงานได้ตั้งแต่วันที่ 19 พฤษภาคม 2549 เป็นต้นไป


ข้อ ๒ บริษัทต้องตรวจสอบข้อมูลที่บริษัทได้รายงานตามคําสั่งนี้อย่างสม่ําเสมอ หากพบข้อผิดพลาด หรือมีการเปลี่ยนแปลงใด ๆ บริษัทต้องดําเนินการแก้ไขตามวิธีการในข้อ 1 ภายใน 24 ชั่วโมง นับแต่เวลาที่บริษัทพบข้อผิดพลาด หรือนับแต่เวลาที่มีการเปลี่ยนแปลง แล้วแต่กรณี


ข้อ ๓ การรายงาน หรือการแก้ไข เปลี่ยนแปลงใด ๆ ที่กระทําตามคําสั่งนี้ บริษัทต้องใช้ E-mail address ที่ใช้ติดต่อกรมการประกันภัยในครั้งแรกเท่านั้น


ข้อ ๔ เพื่อประโยชน์ในการดําเนินการตามคําสั่งนี้ ให้บริษัทขอรับ USERNAME และ PASSWORD ผ่านทาง E-mail โดยพิมพ์ข้อความ “ขอรับ USERNAME และ PASSWORD เพื่อใช้ในการจัดส่งข้อมูลหนังสือรับรองที่ใช้กับเอกสารแนบท้ายการประกันตัวผู้ขับขี่” พร้อมทั้งแจ้งชื่อบริษัท เจ้าหน้าที่ที่ติดต่อและหมายเลขโทรศัพท์ ส่งไปที่ E-mail address: bailbond@doi.go.th ภายในวันที่ 15 พฤษภาคม 2549 และกรมการประกันภัยจะแจ้ง USERNAME และ PASSWORD ให้บริษัททราบภายใน 48 ชั่วโมง นับแต่เวลาที่กรมการประกันภัยได้รับ E-mail จากบริษัท


ผู้มีอํานาจลงนาม - สั่ง ณ วันที่ 27 เมษายน พ.ศ. 2549

พจนีย์ ธนวรานิช

อธิบดีกรมการประกันภัย

นายทะเบียน
คําสั่งนายทะเบียน

ที่ 7/2550

เรื่อง ให้บริษัทยื่นรายงานการประกันภัยรถ

ตามพระราชบัญญัติคุ้มครองผู้ประสบภัยจากรถ พ.ศ. 2535

-------------------------------------------------

          เพื่อให้การกํากับดูแลและตรวจสอบการดําเนินงานของบริษัท เป็นไปอย่างมีประสิทธิภาพและให้ได้มาซึ่งข้อมูลสถิติการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ถูกต้องครบถ้วน เป็นไปในแนวทางเดียวกัน อาศัยอํานาจตามความในมาตรา 49 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้


ข้อ ๑ ให้ยกเลิกคําสั่งนายทะเบียนที่ 5/2542 เรื่อง ให้บริษัทยื่นรายงานการใช้ การชํารุดหรือสูญหายของเครื่องหมาย และรายงานการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 10 กุมภาพันธ์ 2542 ตั้งแต่บัดนี้เป็นต้นไป และให้ใช้ความต่อไปนี้แทน

          “ให้บริษัทยื่นรายงานการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ต่อนายทะเบียนเป็นประจําทุกเดือน โดยกําหนดส่งรายงานอย่างช้าไม่เกินวันที่ 20 ของเดือนถัดไป ทั้งนี้ การจัดทํารายงานให้เป็นไปตามแบบและรายละเอียดเอกสารหมายเลข 1 ที่แนบท้ายคําสั่งนี้โดยให้เริ่มใช้สําหรับการรายงานรอบเดือนเมษายน 2550 เป็นต้นไป”


ข้อ ๒ ให้ยกเลิกคําสั่งนายทะเบียนที่ 5/2544 เรื่อง ให้บริษัทยื่นรายงานการใช้การชํารุดหรือสูญหายของเครื่องหมาย ลงวันที่ 1 มีนาคม 2544 ตั้งแต่วันที่ 31 สิงหาคม 2550 เป็นต้นไป


ข้อ ๓ ให้ยกเลิกคําสั่งนายทะเบียนที่ 1/2550 เรื่อง ให้บริษัทยื่นรายงานการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ในรูปแบบสื่ออิเล็กทรอนิกส์ ลงวันที่ 16 กุมภาพันธ์ 2550 ตั้งแต่บัดนี้เป็นต้นไป และให้ใช้ความต่อไปนี้แทน

          “ให้บริษัทยื่นรายงานข้อมูลการส่งเงินสมทบเข้ากองทุนทดแทนผู้ประสบภัย ในรูปแบบของสื่ออิเล็กทรอนิกส์ ที่ได้พัฒนาขึ้นโดยกรมการประกันภัย ตามคู่มือการจัดทําข้อมูลรูปแบบ XML ของบริษัทประกันภัยรถยนต์ ตามเอกสารหมายเลข 2 ที่แนบท้ายคําสั่งนี้ พร้อมกับยื่นรายงานในรูปแบบกระดาษ (Hard Copy) ที่บันทึกข้อมูลถูกต้องตรงกัน โดยให้เริ่มใช้สําหรับการรายงานการส่งเงินสมทบเข้ากองทุนทดแทนผู้ประสบภัยในไตรมาสที่ 1 ปี 2550 เป็นต้นไป

          การยื่นรายงานในรูปแบบสื่ออิเล็กทรอนิกส์ตามวรรคแรก หากข้อมูลเบื้องต้นไม่ผ่านการตรวจสอบจากระบบคอมพิวเตอร์ตามที่กําหนดไว้ในคู่มือการจัดทําข้อมูลรูปแบบ XML ของบริษัทประกันภัยรถยนต์ ให้ถือว่าบริษัทยังไม่ยื่นรายงาน”


ผู้มีอํานาจลงนาม - สั่ง ณ วันที่ 26 เมษายน พ.ศ. 2550

จันทรา  บูรณฤกษ์

อธิบดีกรมการประกันภัย

นายทะเบียน
คําสั่งนายทะเบียน

ที่ 6/2550

เรื่อง ให้ใช้กรมธรรม์ประกันภัยและเอกสารแนบท้ายกรมธรรม์ประกันภัย

คุ้มครองผู้ประสบภัยจากรถแทนฉบับเดิม

------------------------------------------

          เพื่อให้แบบ ข้อความกรมธรรม์ประกันภัยและเอกสารแนบท้ายกรมธรรม์ประกันภัยคุ้มครองผู้ประสบภัยจากรถ สอดคล้องกับพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 4) พ.ศ. 2550

          อาศัยอํานาจตามความในมาตรา 29 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้


ข้อ ๑ คําสั่งนายทะเบียนนี้ให้ใช้บังคับตั้งแต่วันที่นายทะเบียนได้ลงนามเป็นต้นไป


ข้อ ๒ ให้ยกเลิกแบบ ข้อความกรมธรรม์ประกันภัยและเอกสารแนบท้ายกรมธรรม์ประกันภัยคุ้มครองผู้ประสบภัยจากรถ ที่ใช้บังคับอยู่ก่อนวันที่คําสั่งนี้มีผลบังคับ


ข้อ ๓ ให้ใช้แบบ ข้อความกรมธรรม์ประกันภัยและเอกสารแนบท้ายกรมธรรม์ประกันภัยคุ้มครองผู้ประสบภัยจากรถที่แนบท้ายคําสั่งนี้แทนแบบ ข้อความกรมธรรม์ประกันภัยที่ยกเลิกตามข้อ 2


ข้อ ๔ ในกรณีที่บริษัทยังไม่สามารถออกกรมธรรม์ประกันภัยที่แนบท้ายคําสั่งนี้ได้ ให้ใช้กรมธรรม์ประกันภัยเดิมออกให้ผู้เอาประกันภัยไปพลางก่อนได้  ทั้งนี้ ไม่เกินวันที่ 3 สิงหาคม 2550 แต่บริษัทต้องยึดถือรายละเอียดตามแบบ ข้อความกรมธรรม์ประกันภัยและเอกสารแนบท้ายกรมธรรม์ประกันภัยคุ้มครองผู้ประสบภัยจากรถที่แนบท้ายคําสั่งนี้


ผู้มีอํานาจลงนาม - สั่ง ณ วันที่ 23 เมษายน พ.ศ. 2550

จันทรา  บูรณฤกษ์

อธิบดีกรมการประกันภัย

นายทะเบียน
คําสั่งนายทะเบียน

ที่ 22/2551

เรื่อง ให้ใช้แบบ ข้อความกรมธรรม์ประกันภัย เอกสารประกอบ

และเอกสารแนบท้ายที่แก้ไข ปรับปรุงแทนแบบ ข้อความกรมธรรม์ประกันภัย

เอกสารประกอบ และเอกสารแนบท้ายที่ถูกยกเลิก

----------------------------------------

          อาศัยอํานาจตามความในมาตรา 29 วรรคสอง และมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนมีคําสั่ง ดังนี้


ข้อ ๑ คําสั่งนี้เรียกว่า “คําสั่งนายทะเบียน เรื่อง ให้ใช้แบบ ข้อความกรมธรรม์ประกันภัย เอกสารประกอบ และเอกสารแนบท้ายที่แก้ไขปรับปรุงแทนแบบ ข้อความกรมธรรม์ประกันภัย เอกสารประกอบ และเอกสารแนบท้ายที่ถูกยกเลิก”


ข้อ ๒ คําสั่งนี้ให้ใช้บังคับตั้งแต่วันที่ 1 มกราคม พ.ศ. 2552 เป็นต้นไป


ข้อ ๓ ให้ยกเลิกแบบ ข้อความกรมธรรม์ประกันภัย รวมทั้งเอกสารประกอบและเอกสารแนบท้ายของกรมธรรม์ประกันภัย ที่ใช้บังคับอยู่ก่อนวันที่คําสั่งนี้มีผลบังคับ ดังนี้

          (1) กรมธรรม์ประกันภัยคุ้มครองผู้ประสบภัยจากรถ

          (2) กรมธรรม์ประกันภัยรถยนต์

          (3) กรมธรรม์ประกันภัยรถยนต์รวมการคุ้มครองผู้ประสบภัยจากรถ


ข้อ ๔ ให้ใช้แบบ ข้อความกรมธรรม์ประกันภัย รวมทั้งเอกสารประกอบ และเอกสารแนบท้ายของกรมธรรม์ประกันภัยที่แนบท้ายคําสั่งดังต่อไปนี้ แทนแบบที่ถูกยกเลิกตามข้อ 3

          (1) กรมธรรม์ประกันภัยคุ้มครองผู้ประสบภัยจากรถ

          (2) กรมธรรม์ประกันภัยรถยนต์

          (3) กรมธรรม์ประกันภัยรถยนต์รวมการคุ้มครองผู้ประสบภัยจากรถ


ข้อ ๕ ให้ยกเลิกพิกัดอัตราเบี้ยประกันภัยรถยนต์ที่ใช้อยู่ในปัจจุบันเฉพาะในส่วนของข้อบังคับทั่วไปและพิกัดอัตราเบี้ยประกันภัยรถยนต์แบบคุ้มครองเฉพาะภัย


ข้อ ๖ ให้ใช้ข้อบังคับทั่วไปของพิกัดอัตราเบี้ยประกันภัยรถยนต์ พิกัดอัตราเบี้ยประกันภัยรถยนต์กรมธรรม์ประกันภัยคุ้มครองความรับผิดต่อทรัพย์สินบุคคลภายนอก และพิกัดอัตราเบี้ยประกันภัยรถยนต์แบบคุ้มครองเฉพาะภัยที่แนบท้ายคําสั่งนี้แทนที่ถูกยกเลิกตามข้อ 5


ผู้มีอํานาจลงนาม - สั่ง ณ วันที่ 29 กันยายน พ.ศ. 2551

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 37/2551

เรื่อง ให้ใช้แบบ ข้อความเอกสารแนบท้ายกรมธรรม์ประกันภัย

และแก้ไขเพิ่มเติมพิกัดอัตราเบี้ยประกันภัยรถยนต์

----------------------------------------------

          อาศัยอํานาจตามความในมาตรา 29 วรรคสอง และมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้


ข้อ ๑ คําสั่งนี้เรียกว่า “คําสั่งนายทะเบียน ที่ 37/2551 เรื่อง ให้ใช้แบบ ข้อความเอกสารแนบท้ายกรมธรรม์ประกันภัย และแก้ไขเพิ่มเติมพิกัดอัตราเบี้ยประกันภัยรถยนต์”


ข้อ ๒ คําสั่งนี้ให้ใช้บังคับตั้งแต่วันที่ 1 มกราคม 2552 เป็นต้นไป


ข้อ ๓ ให้บริษัทออกเอกสารแนบท้าย การชําระเบี้ยประกันภัยกรณีผู้เอาประกันภัยเป็นนิติบุคคลตามแบบที่แนบท้ายคําสั่งนี้ให้แก่ผู้เอาประกันภัยที่เป็นนิติบุคคล สําหรับกรมธรรม์ประกันภัยต่อไปนี้

          (1) กรมธรรม์ประกันภัยคุ้มครองผู้ประสบภัยจากรถ

          (2) กรมธรรม์ประกันภัยรถยนต์

          (3) กรมธรรม์ประกันภัยรถยนต์รวมการคุ้มครองผู้ประสบภัยจากรถ


ข้อ ๔ ให้ยกเลิกความในพิกัดอัตราเบี้ยประกันภัยรถยนต์ ข้อบังคับทั่วไป ข้อ 8.3 และให้ใช้ความตามที่ปรากฏแนบท้ายคําสั่งนี้แทน


ผู้มีอํานาจลงนาม - สั่ง ณ วันที่ 30 ธันวาคม พ.ศ. 2551

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 21/2551

เรื่อง ให้ใช้แบบและข้อความกรมธรรม์ประกันภัยรถยนต์รวมการคุ้มครองผู้ประสบภัยจากรถ

--------------------------------------------------------

         อาศัยอํานาจตามความในมาตรา 29 แห่งพระราชบัญญัติประกันวินาศภัย พ.ศ. 2535 นายทะเบียนมีคําสั่งดังนี้


ข้อ ๑ คําสั่งนี้เรียกว่า “คําสั่งนายทะเบียน เรื่อง ให้ใช้แบบและข้อความกรมธรรม์ประกันภัยรถยนต์รวมการคุ้มครองผู้ประสบภัยจากรถ”


ข้อ ๒ คําสั่งนี้ให้ใช้บังคับตั้งแต่บัดนี้เป็นต้นไป


ข้อ ๓ ให้ใช้แบบและข้อความกรมธรรม์ประกันภัยรถยนต์รวมการคุ้มครองผู้ประสบภัยจากรถ เอกสารประกอบและเอกสารแนบท้าย ที่แนบท้ายคําสั่งนี้


ผู้มีอํานาจลงนาม - สั่ง ณ วันที่ 27 สิงหาคม พ.ศ. 2551

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 20/2551

เรื่อง ให้ใช้แบบ ข้อความคําขอเอาประกันภัย ตารางกรมธรรม์ประกันภัยที่แก้ไขปรับปรุงแทน

แบบ ข้อความคําขอเอาประกันภัย ตารางกรมธรรม์ประกันภัยที่ถูกยกเลิก

------------------------------------------

         อาศัยอํานาจตามความในมาตรา 29 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนมีคําสั่งดังนี้


ข้อ ๑ คําสั่งนี้เรียกว่า “คําสั่งนายทะเบียน เรื่อง ให้ใช้แบบ ข้อความคําขอเอาประกันภัยตารางกรมธรรม์ประกันภัยที่แก้ไขปรับปรุงแทนแบบ ข้อความคําขอเอาประกันภัย ตารางกรมธรรม์ประกันภัยที่ถูกยกเลิก”


ข้อ ๒ คําสั่งนี้ให้ใช้บังคับตั้งแต่บัดนี้เป็นต้นไป


ข้อ ๓ ให้ยกเลิกคําขอเอาประกันภัยและตารางกรมธรรม์ประกันภัยที่ใช้บังคับอยู่ก่อนวันที่คําสั่งนี้มีผลบังคับดังนี้

         (1) คําขอเอาประกันภัยและตารางกรมธรรม์ประกันภัยรถยนต์

         (2) ตารางกรมธรรม์ประกันภัยรถยนต์คุ้มครองความรับผิดต่อทรัพย์สินของบุคคลภายนอก

         (3) คําขอเอาประกันภัยและตารางกรมธรรม์ประกันภัยรถยนต์แบบคุ้มครองเฉพาะภัย


ข้อ ๔ ให้ใช้คําขอเอาประกันภัยและตารางกรมธรรม์ประกันภัยตามแบบที่แนบท้ายคําสั่งดังต่อไปนี้ แทนแบบที่ถูกยกเลิกตามข้อ 3

         (1) คําขอเอาประกันภัยและตารางกรมธรรม์ประกันภัยรถยนต์

         (2) ตารางกรมธรรม์ประกันภัยรถยนต์คุ้มครองความรับผิดต่อทรัพย์สินของบุคคลภายนอก

         (3) คําขอเอาประกันภัยและตารางกรมธรรม์ประกันภัยรถยนต์แบบคุ้มครองเฉพาะภัย

         ส่วนแบบและข้อความของเงื่อนไข ข้อตกลงคุ้มครองและข้อยกเว้นของกรมธรรม์ประกันภัยที่ใช้อยู่กับคําขอเอาประกันภัยและตารางกรมธรรม์ประกันภัยตามข้อ 3 ให้คงใช้กับคําขอเอาประกันภัยและตารางกรมธรรม์ประกันภัยตามข้อ 4 ต่อไปได้


ผู้มีอํานาจลงนาม - สั่ง ณ วันที่ 27 สิงหาคม พ.ศ. 2551

จันทรา บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 4/2551

เรื่อง ให้ใช้คู่มือตีความกรมธรรม์ประกันภัยรถยนต์แบบคุ้มครองเฉพาะภัย

-----------------------------------------------

          ตามที่ นายทะเบียนได้ให้ความเห็นชอบ แบบ ข้อความกรมธรรม์ประกันภัย เอกสารแนบท้าย และอัตราเบี้ยประกันภัย สําหรับกรมธรรม์ประกันภัยรถยนต์แบบคุ้มครองเฉพาะภัย ลงวันที่ 5 กรกฎาคม 2550 นั้น

          เพื่อให้มีการตีความสอดคล้องกับเงื่อนไขกรมธรรม์ประกันภัยดังกล่าว อาศัยอํานาจตามความในมาตรา 29 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งให้กรมธรรม์ประกันภัยรถยนต์แบบคุ้มครองเฉพาะภัย มีความหมายและเจตนารมณ์ตามที่ปรากฏในคู่มือตีความกรมธรรม์ประกันภัยรถยนต์แบบคุ้มครองเฉพาะภัยที่แนบท้ายคําสั่งนี้


ผู้มีอํานาจลงนาม - สั่ง ณ วันที่ 12 กุมภาพันธ์ พ.ศ. 2551

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 1/2551

เรื่อง การกําหนดอัตราเบี้ยประกันภัยสําหรับการประกันภัยรถ

ตามพระราชบัญญัติคุ้มครองผู้ประสบภัยจากรถ พ.ศ. 2535

---------------------------------------------

          ตามที่ นายทะเบียนได้มีคําสั่งนายทะเบียน ที่ 15/2548 เรื่อง การกําหนดอัตราเบี้ยประกันภัยสําหรับการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 5 ตุลาคม พ.ศ. 2548 ไปแล้ว นั้น

          เพื่อให้เกิดความเหมาะสมและสอดคล้องกับสภาพความเสี่ยงภัยที่แท้จริงในปัจจุบัน และเกิดความเป็นธรรมแก่ทุกฝ่าย อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้


ข้อ ๑ ให้ยกเลิกคําสั่งนายทะเบียน ที่ 15/2548 เรื่อง การกําหนดอัตราเบี้ยประกันภัยสําหรับการประกันภัยรถตามพระราชบัญญัติคุ้มครองผู้ประสบภัยจากรถ พ.ศ.2535 ลงวันที่ 5 ตุลาคม พ.ศ. 2548


ข้อ ๒ ให้ใช้อัตราเบี้ยประกันภัยสําหรับการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ดังเอกสารแนบท้ายคําสั่งนี้แทนอัตราเบี้ยประกันภัยที่ถูกยกเลิกตามข้อ 1


ข้อ ๓ คําสั่งนี้ให้มีผลบังคับใช้สําหรับกรมธรรม์ประกันภัยที่มีระยะเวลาเริ่มต้นให้ความคุ้มครองตั้งแต่วันที่ 1 มีนาคม พ.ศ. 2551 เป็นต้นไป


ผู้มีอํานาจลงนาม - สั่ง ณ วันที่ 4 มกราคม พ.ศ. 2551

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 38/2552

เรื่อง ให้ใช้เอกสารแนบท้ายกรมธรรม์ประกันภัยคุ้มครองผู้ประสบภัยจากรถ

และกรมธรรม์ประกันภัยรถยนต์รวมความคุ้มครองผู้ประสบภัยจากรถ

------------------------------------------

          เพื่อให้เกิดความชัดเจนในแนวปฏิบัติ ในกรณีที่เงื่อนไขการสํารองจ่ายค่ารักษาพยาบาล ค่าทดแทนค่าชดเชยรายวัน และค่าปลงศพ กําหนดไว้แตกต่างกัน อาศัยอํานาจตามความในมาตรา 29 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังต่อไปนี้


ข้อ ๑ ให้บริษัทออกเอกสารแนบท้ายตามแบบที่แนบท้ายคําสั่งนี้ให้แก่ผู้เอาประกันภัย สําหรับกรมธรรม์ประกันภัยคุ้มครองผู้ประสบภัยจากรถและกรมธรรม์ประกันภัยรถยนต์รวมความคุ้มครองผู้ประสบภัยจากรถ


ข้อ ๒ คําสั่งนี้ให้ใช้บังคับตั้งแต่วันที่ 1 มกราคม พ.ศ. 2553 จนถึงวันที่ 31 ธันวาคม 2553


ผู้มีอํานาจลงนาม - สั่ง ณ วันที่ 29 ธันวาคม พ.ศ. 2552

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน